‘शास्त्र’ का स्पष्ट अर्थ यह निकलता है कि वैसा ग्रन्थ, जिसके द्वारा मानव–समाज तथा जीवन के विभिन्न क्षेत्रों की स्थिति और रक्षा की प्रत्यक्ष या परोक्ष रूप से शिक्षा मिलती है। यानी साहित्य, यों भी ‘शास्त्र’ का एक अर्थ ‘साहित्य’ भी है। साहित्य शब्द सहित़+यत् प्रत्यय से बना है। जिसका अर्थ ‘शब्द’ और अर्थ का यथावत् सहभाव यानी साथ होना। इस प्रकार सार्थक शब्द मात्र का नाम साहित्य है। साहित्य की यह परिभाषा अत्यन्त व्यापक है और इसमें मनुष्य की सारी बोधन और भावन चेष्टा समाविष्ट हो जाती है तथा समस्त ग्रंथ समूह ‘साहित्य’ के अन्तर्गत आ जाते है। ‘साहित्य’ मनुष्य के भावो और विचारों की समष्टि है।